স্ত্রী, পোষ্য নিয়ে সংশয়ে ছিলেন অস্কারজয়ী অভিনেতা, তিনজনের রহস্যমৃত্যু

ওয়েব ডেস্ক: তিনি অভিনয়ে বিশ্ববাসীর মন জয় করে নিয়েছিলেন। কিন্তু ভয় পেতেন মৃত্যুতে। বেশি করে নিজেকে ভালোবাসতে চাইতেন। বলেছিলেন, আমি আমার যত্ন নিতে চাই। অনেক ভয় আমার নেই। মৃত্যুর সাধারণ ভয় আমাকে তাড়িয়ে বেড়ায়। আমার অবর্তমানে আমার স্ত্রী পরিবারের খেয়াল রাখা হোক। ভালোবাসতেন পোষ্য কুকুরকে। ঘটনাচক্রে স্ত্রী, প্রিয় পোষ্যের সঙ্গে দুবারের অস্কার জয়ী অভিনেতার মৃতদেহ উদ্ধার হল। হলিউডের কিংবন্তী অভিনেতা (Actor) জিন হ্যাকম্যান (Gene Hackman), স্ত্রী বেতসি আরাকাওয়াকে দেহ উদ্ধার হয়েছে। নিউ মেক্সিকোর সান্টা ফেতে বুধবার বিকেলে এই ঘটনা ঘটে। হ্যাকম্যানের বয়স হয়েছিল ৯৫ বছর। তাঁর স্ত্রীর বয়স ৬৩ বছর। এই ঘটনায় হলিউডে (Hollywood) শোকের ছায়া নেমে এসেছে। অভিনেতার জীবন সংগ্রাম অনেকের কাছে অনুপ্রেরণার। একসময় নিরাপত্তারক্ষীর, ট্রাক ড্রাইভারের কাজ করেছেন। রেখে গেলেন ৮০ মিলিয়ন ডলার সম্পত্তি। সান্টাফের কাউন্টি শরিফ আদান মেন্দোজা বলেন, তদন্ত চলছে। তবে এখনই কোনও ফাউল প্লে পাওয়া যায়নি। প্রাথমিকভাবে ধারণা, আত্মঘাতী হয়ে থাকতে পারে অভিনেতার পরিবার।

১৯৩০ সালে এই অভিনেতার জন্ম। ১০০-র বেশি চরিত্রে অভিনয় করেছেন। জিম্মি চরিত্রের জন্য সেরা অভিনেতার পুরস্কার পান। আনফরগিভেনে সেরা পার্শ্ব চরিত্রের পুরস্কার পেয়েছেন। দ্য ফ্রেঞ্চ কানেকশনের মতো সিনেমায় তাঁর অনবদ্য অভিনয় চিরস্মরণীয়।

আরও পড়ুন: বাংলাদেশ বিপদের ঝুঁকিতে, নৈরাজ্য চলছে, স্বীকারোক্তি সেনাপ্রধানের

অস্কারজয়ী চলচ্চিত্র পরিচালক ফ্রান্সিস ফোর্ড কপ্পোলা লিখেছেন, মহান শিল্পীর প্রয়াণ। লেখক অভিনেতা জর্জ টাকেই জানিয়েছেন, তিনি স্ক্রিনের একজন সফল দৈত্য। ৭৪ বছর বয়সে কাজ থেকে অবসর নেন। সান্টাফেতে বাস করতেন। রবিবার ঘোষিত হবে অ্যাকাডেমি অ্যাওয়ার্ড। তার আগে এই ইন্দ্রপতন। মৃত্যু ভয় নিয়ে অভিনেতার দেওয়া টিভি ইন্টারভিউ এখন সোশ্যাল মিডিয়ায় হটকেকের মতো ঘুরছে।