প্রয়াত অভিনেতা কল্যাণ চট্টোপাধ্যায়!

ওয়েব ডেস্ক: প্রয়াত বর্ষীয়ান অভিনেতা (Actor) কল্যাণ চট্টোপাধ্যায় (Kalyan Chatterjee)। মৃত্যুকালে তাঁর বয়স হয়েছিল ৮১ বছর। জানা গিয়েছে, দীর্ঘদিন ধরে অসুস্থ ছিলেন তিনি। তার পরেই রবিবার তিনি শেষ নিঃশ্বাস ত্যাগ করেন। তাঁর মৃত্যুতে বিনোদন জগতে নেমে এসেছে শোকের ছায়া।

সূত্রের খবর, বিভিন্ন ধরণের অসুস্থতায় ভুগছিলেন তিনি। সঙ্গে ছিল ম্যালেরিয়া, টাইফয়েড সহ অন্যান্য নানা ব্যাধি। এই অসুস্থতার কারণে দীর্ঘদিন ধরে অভিনয় থেকেও দূরে ছিলেন। রবিবার রাতেই কেওড়াতলা শ্মশানে অভিনেতার শেষকৃত্য সম্পন্ন হয়েছে বলে খবর।

আরও খবর: ৩০ কোটি টাকার প্রতারণা! গ্রেফতার পরিচালক বিক্রম ভাট

পুণে ফিল্ম ইনস্টিটিউট থেকে অভিনয় নিয়ে পড়াশোনা করেছিলেন কল্যাণ চট্টোপাধ্যায় (Kalyan Chatterjee)। তাঁর প্রথম ছবি তপন সিংহের ‘আপনজন’। তিনি ৪০০-র বেশি ছবিতে অভিনয় করেছেন। ১৯৭১ সালে সত্যজিৎ রায়ের প্রতিদ্বন্দ্বী ছবিতে একটি ছোটো চরিত্রে অভিনয় করেন। ধৃতিমান চট্টোপাধ্যায়ের বন্ধুর চরিত্র। এর পর জনপ্রিয় ছবি উত্তমকুমারের ধন্যি মেয়ে ছবিতে বগলার ফুটবলার বন্ধু। অনেক ছবিতে পার্শ্ব চরিত্রে অভিনয় করেছেন তিনি।

এক সময় জনপ্রিয় ধারাবাহিক এক আকাশের নীচে তে কানাই দার চরিত্রে অভিনয় আজো দর্শক ভুলতে পারেনি। অভিনেতা অনিল চট্টোপাধ্যায় (Kalyan Chatterjee) ওনার কাকা ছিলেন। কিন্তু অভিনয় করার জন্য কখনও তাঁর দ্বারস্থ হননি। শেষ সময় অসম্ভব আর্থিক দুরবস্থার মধ্যে ওনাকে পড়তে হয়েছিল। টালিগঞ্জের কেও ওনার পাশে এসে দাঁড়াননি। কিন্তু চোখের আড়ালেই তিনি এবার পাড়ি দিলেন এক অজানা জগতে।